## Kolektivni ugovor za zaposlenike u srednjoškolskim ustanovama

### NN 80/2002 (5.7.2002.), Kolektivni ugovor za zaposlenike u srednjoškolskim ustanovama

# KOLEKTIVNI UGOVORI

1325

Na temelju članka 185. Zakona o radu
(»Narodne novine« 38/95, 54/95, 65/95, 17/01 i 82/01), članka 3., 9. i 14.
Zakona o plaćama u javnim službama, članka 3., 54. i 84. Temeljnog kolektivnog
ugovora za službenike i namještenike u javnim službama od 13. prosinca 2001.
godine Vlada Republike Hrvatske i Nezavisni sindikat zaposlenih u srednjim
školama Hrvatske Hrvatski školski sindikat »Preporod« zaključili su 10. lipnja
2002. godine

## KOLEKTIVNI UGOVOR

### ZA ZAPOSLENIKE U SREDNJOŠKOLSKIM USTANOVAMA

I. OPĆE ODREDBE

Članak 1.

Strane kolektivnog ugovora

(1) Ovaj ugovor zaključuju Vlada Republike
Hrvatske i sindikati srednjih škola i učeničkih domova: Nezavisni sindikat
zaposlenih u srednjim školama Hrvatske i Hrvatski školski sindikat »Preporod«
(u daljnjem tekstu: Sindikati) u ime svojih članova.

(2)
Ovaj ugovor obvezuje sve osobe koje su ga sklopile te sve osobe koje su
naknadno pristupile kolektivnom ugovoru.

(3)
Na strani poslodavca ovaj ugovor obvezuje Vladu Republike Hrvatske, školski
odbor i ravnatelja ustanove u kojoj se obavlja srednjoškolska djelatnost, a na
koje se primjenjuje Zakon o plaćama u javnim sužbama (»Narodne novine«, 27/01)
te kojoj se sredstva za plaće osiguravaju u državnom proračunu (u daljnjem
tekstu: Srednjoškolska ustanova)

Članak
2.

Mjesno i stvarno važenje ugovora

(1) Ovim ugovorom utvrđuju se prava i
obveze potpisnika ovog ugovora.

(2) Ovim se ugovorom utvrđuju prava i
obveze iz rada i po osnovi rada zaposlenika Srednjoškolske ustanove.

Članak 3.

Vremensko važenje i otkaz ugovora

(1) Ovaj ugovor se sklapa na određeno
vrijeme do 31. prosinca 2003.

(2)
Ovaj ugovor stupa na snagu danom potpisa i primjenjuje se od 1. srpnja 2002.
godine, osim odredbi članka 11. stavka 1., 3. i 4., članka 13. i članka 48.
ovog ugovora koje se primjenjuju od 1. siječnja 2003. godine.

(3)
Ovaj ugovor može se pisano otkazati s otkaznim rokom od 3 mjeseca.

Članak 4.

Pravno važenje

Nakon isteka roka na koji je sklopljen
ovaj ugovor, u njemu sadržana pravna pravila koja se odnose na sklapanje, sadržaj,
prava, obveze te prestanak radnog odnosa i dalje se primjenjuju do sklapanja
novog kolektivnog ugovora kao dio prethodno sklopljenih ugovora o radu.

II. RADNA MJESTA SLUŽBENIKA
I NAMJEŠTENIKA

Članak 5.

(1) U Srednjoškolskoj ustanovi rade:
ravnatelj, nastavnici i ostali zaposlenici.

(2) Nastavnici u srednjem školstvu jesu:
profesori, stručni suradnici, stručni učitelji, odgajatelji i suradnici u
nastavi.

(3) Norma neposrednog odgojno-obrazovnog
rada nastavnika propisuje se pravilnikom o normi neposrednog odgojno-obrazovnog
radu u okviru godišnjeg fonda sati pojedinog nastavnog predmeta.

(4) Nastavnicima u srednjem školstvu jamči
se sloboda pedgoškog rada i poučavanja u okviru utvrđenog nastavnog plana i
programa.

Članak 6.

Nazivi radnih mjesta i koeficijenti
složenosti poslova službenika i namještenika u srednjoškolskim ustanovama

Ugovorne strane utvrđuju da su nazivi
radnih mjesta i koeficijenti složenosti poslova službenika i namještenika
utvrđeni Uredbom o nazivima radnih mjesta i koeficijenata složenosti poslova u
javnim službama (Narodne novine, broj 38/01 i 112/01) i to kako slijedi:

»(1)
*Položaji I. vrste*:                                 *koeficijent*

A. – ravnatelj srednje škole preko 850 učenika

    – ravnatelj srednje
strukovne škole s namanje

        3 programa i preko 450 učenika

    – ravnatelj učeničkog doma
preko 230 učenika

    – ravnatelj specijalne
ustanove preko 200 štićenika

    – ravnatelj srednje škole s
učeničkim domom 1,78

B. – ravnatelj
srednje škole od 301 do 600 učenika

    – ravnatelj specijalne
ustanove od 101 do 200 štićenika

    – ravnatelj učeničkog doma
od 151 do 230 učenika  1,65

C. – ravnatelj srednje škole do 300 učenike

    – ravnatelj specijalne ustanove do 100 učenika

    – ravnatelj učeničkog doma do 150 učenika 1,52

(2) *Radna mjesta I.
vrste:*

1. – učitelj defektolog – savjetnik                     1,50

2. – profesor,
stručni suradnik, odgajatelj u

       učeničkom domu, voditelj praktične
nastave
       – savjetnik                                                1,45

3. – učitelj
defektolog – mentor                        1,40

4. – profesor,
stručni suradnik, odgajatelj u

       učeničkom domu, voditelj praktične
nastave

       – mentor                                                   1,35

*koeficijent*

5. – učitelj defektolog                                      1,30

6. – profesor, stručni suradnik, odgajatelj u

       učeničkom domu, voditelj praktične
nastave 1,25

7. – učitelj defektolog – početnik                     1,10

8. – profesor,
stručni suradnik, odgajatelj u

       učeničkom domu, voditelj praktične

       nastave – početnik; nestručno zastupljena

       nastava I. vrste                                         1,06

9. – voditelj računovodstva                              1,27

10.
– tajnik                                                      1,25

*(3)
Radna mjesta II. vrste*:

1. – stručni
učitelj srednje škole, voditelj praktične

       nastave – savjetnik                                    1,20

2. – stručni
učitelj srednje škole, voditelj praktične

       nastave – mentor                                      1,15

3. – stručni učitelj srednje škole, voditelj
praktične

       nastave, medicinska sestra u učeničkom
domu

       i medicinska sestra u posebnoj ustanovi     1,10

4. – tajnik                                                        1,12

5. – voditelj
računovodstva                              1,12

6. – stručni
učitelj, medicinska sestra u učeničkom

       domu i medicinska sestra u posebnoj

       ustanovi – početnik                                   0,93

7. – nestručno zastupljena nastava II. vrste       0,93

8. – ostala
radna mjesta II. vrste                      1,00

*(4)
Radna mjesta III. vrste*:

1. – stručni učitelj srednje škole – savjetnik      1,05

2. – stručni učitelj srednje škole – mentor         1,00

3. – stručni učitelj srednje škole, medicinska
sestra

       u učeničkom domu i posebnoj ustanovi      0,97

4. – stručni
učitelj u srednjoj školi, medicinska sestra

       u učeničkom domu i posebnoj ustanovi – početnik  0,82

5. – nestručno zastupljena nastava, apsolvent
III.vrste    0,82

6. – suradnik u nastavi u srednjoj školi             0,95

7. – voditelj u školskoj radionici, voditelj na
školskim

       dobrima i voditelj u kuhinji u učeničkom domu        0,85

8. – suradnik
u odgoju u učeničkom domu i suradnik

       u posebnoj ustanovi (noćni pazitelj)           0,80

9. – voditelj
računovodstva                              0,95

10.
–                               računovodstveni
referent-financijski knjigovođa          0,88

11.    – računovodstveni referent, administrativni
referent,

        administrativni tajnik, ekonom                   0,85

12.    –                                  ostala
radna mjesta III. vrste (kuharica,

        domar, ložač, vozač)                                0,80

(*5)
Radna mjesta IV. vrste*:

1. – radna mjesta IV. vrste                              0,62«

Članak
7.

Ostali zaposlenici

(1) Ostali zaposlenici u srednjoškolskim
ustanovama su: tajnik, voditelj računovodstva, računovodstveni i
administrativni referent, domar, ložač, kućni majstor, vozač, medicinska
sestra, kuharica, ekonom, spremačica i ostalo osoblje.

(2) Broj i vrsta izvršitelja, kao i
poslovi, utvrdit će se posebnim propisom.

III. PLAĆE I NAKNADE

OSNOVNA PLAĆA I UVEĆANJE PLAĆE

Članak 8.

Osnovna plaća

(1) Plaću zaposlenika čini osnovna plaća i
dodaci na osnovnu plaću.

(2) Osnovnu plaću zaposlenika čini umnožak
koeficijenta složenosti poslova radnog mjesta na koje je zaposlenik raspoređen
i osnovice za izračun plaće, uvećan za 0,5% za svaku navršenu godinu radnog
staža.

(3) Dodaci na osnovnu plaću su dodaci za
uspješnost na radu, dodaci za posebne uvjete rada, položajni dodaci i uvećanja
plaće.

Članak 9.

Uvećanje plaće

(1) Osnovna plaća zaposlenika uvećat će se

– za rad noću                                  40 %

– za prekovremeni rad                                50 %

– za rad subotom                            25 %

– za rad nedjeljom                          35 %

– za smjenski rad                            10 %

– dvokratni rad                               10 %

(2) Smjena (smjenski rad) je svakodnevni
rad zaposlenika prema utvrđenom radnom vremenu poslodavca koji zaposlenik
obavlja u prijepodnevnom (prva smjena), poslijepodnevnom (druga smjena) ili
noćnom dijelu dana (treća smjena) tijekom radnog tjedna.

(3)
Rad u smjenama je rad zaposlenika koji mijenja smjene ili naizmjenično obavlja
poslove u prvoj i drugoj smjeni tijekom jednog mjeseca.

(4)
Rad u smjeni je i rad zaposlenika koji naizmjenično ili najmanje dva radna dana
u tjednu obavlja poslove u prvoj i drugoj smjeni.

(5)
Naknada za rad u smjenama iz stavka 3. i 4. ovoga članka isplaćuje se kaopostotno
uvećanje dnevne zarade za obavljanje poslova u drugoj smjeni.

(6)
Dvokratni rad nastavnika su poslovi neposrednog odgojno-obrazovnog rada u prvoj
i drugoj smjeni u istom radnom danu, a unutar tjednog zaduženja, s prekidom
dužim od jednog sata (60 minuta).

(7)
Dvokratni rad je i rad zaposlenika koji obavlja poslove u istom radnom danu
tijekom prve i druge smjene s prekidom dužim od jednog sata (60 minuta).

(8)
Dvokratnim radom ne smatraju se: nastavnička i razredna vijeća, sjednice stručnih
aktiva, roditeljski sastanci, informacije, pripreme učenika za natjecanje.

(9)
Naknada za dvokratni rad iz stavka 7. ovoga članka isplaćuje se kao postotno
uvećanje dnevne zarade za radni dan u kojem je zaposlenik radio dvokratno.

(10)Za rad na dane blagdana i neradne dane utvrđene zakonom i rad na dan Uskrsa
zaposlenik ima pravo na plaću uvećanu za 150 %.

(11) Uvećanja plaće iz stavka 1. ovog
članka međusobno se ne isključuju.

(12) Kriterije za utvrđivanje
natprosječnih rezultata rada i način isplate dodatka za uspješnost na radu
uređuje Vlada RH.

POSEBNI UVJETI RADA

Članak 10.

Posebni uvjeti rada

(1) Posebni uvjeti rada su:

– rad svih zaposlenika u Srednjoškolskoj
ustanovi za koju je utvrđen status škole s otežanim uvjetima rada
(brdsko-planinske i otočne škole)

– rad nastavnika koji rade u posebnim
ustanovama za djecu s poteškoćama u razvoju i u razrednim odjelima ili
odgojno-obrazovnim skupinama učenika s poteškoćama u razvoju pri redovnim
školama

– rad nastavnika koji rade s učenicima s
poteškoćama u razvoju integriranim u razredne odjele redovne nastave.

(2) Posebni uvjeti rada iz stavka 1. ovog
članka su uvjeti rada koji ne zahtijevaju posebne uvjete za zasnivanje radnog
odnosa.

(3) Za posebne uvjete rada utvrđuje se
dodatak na plaću.

Članak 11.

Dodatak na plaću za rad u posebnim
uvjetima

(1)Zaposlenicima srednjoškolske
ustanove s otežanim uvje­tima rada osnovna se plaća uvećava za 10 %.

(2)
Nastavnicima koji rade u posebnim ustanovama za djecu s poteškoćama u razvoju
naknada za rad obračunava se na način da se vrijednost održanog sata redovite
nastave uveća za 10 %.

**(**3)
Nastavnicima koji rade u razrednim odjelima ili odgojno-
-obrazovnim skupinama s učenicima s poteškoćama u razvoju pri redovnim školama
naknada za rad obračunava se na način da se vrijednost održanog sata redovite
nastave uveća za 10 %.

(4)
Nastavnicima koji rade s učenicima s poteškoćama u razvoju integriranim u
razredne odjele redovne nastave naknada za rada obračunava se na način da se
vrijednost održanog sata redovite nastve po prilagođenom programu uvećava za
7%.

(5)
Najveći broj programa iz stavka 4. ovog članka jest tri (3) programa.

**(**6)
Ukoliko je drugim propisom uređeno pravo zaposlenika iz stavka 1. ovog članka
zaposleniku se isplaćuje povoljnija naknada.

Članak 12

(1) Pravo na postotno povećanje
vrijednosti koeficijenta složenosti poslova imaju profesori, odgajatelji,
stručni učitelji, suradnici u nastavi i stručni suradnici, kao i ravnatelji,
ovisno o ukupnom broju godina radnog staža provedenog na poslovima učitelja, nastavnika,
stručnih suradnika i ravnatelja u djelatnosti osnovnog, srednjeg višeg i
visokoškolskog sustava odnosno u ustanovama koje su obavljale ili obavljaju
osnovnoškolsko i srednjoškolsko obrazovanje odraslih, kao i u ustanovama koje
su obavljale ili obavljaju osnovnoškolsko i srednjoškolsko obrazovanje za
učenike s teškoćama u razvoju i to:

– od 20 do 29 godina radnog staža za 4%,

– od 30 do 34 godina radnog staža za 8%.

– od 35 i više godina radnog staža za 10%.

(2) Ugovorne strane utvrđuju pravo da su
ukupne tjedne obveze utvrđene u članku 3. Pravilnika o normi rada po nastavnim
predmetima u srednjoj školi (»Narodne novine«, broj 72/01) manje za 2 sata
nastavnicima koji su obavljali poslove u neposrednom odgojno-obrazovnom radu s
učenicima od 30 do 34 godine, a za 4 sata koji su obavljali poslove u
neposrednog odgojno-obrazovnom rada s učenicima 35 i više godina rada.

(3)
Ukoliko nastavnik iz stavka 1. alineje 2. i 3. ovoga članka koristi pravo na
manje tjedne obveze neposrednog odgojno-obrazovnog rada, postotno povećanje
koeficijenta složenosti poslova iz prethodnog stavka ovog članka iznosi 4 %.

Članak
13.

Nastavnici
stručnih predmeta s laboratorijskim vježbama i praktičnom nastavom u strukovnim
školama koji su od ukupno ostvarenog radnog staža na poslovima nastavnika
proveli pet godina manje od godina radnog staža utvrđenih u stavku 1. članka
12. ovog ugovora, ostvaruju pravo na postotno povećanje vrijednosti
koeficijenta složenosti poslova na način uređen alinejama 1., 2. i 3. stavka 1.
članka 12. ovog ugovora.

ZAŠTITA ZAPOSLENIKA

Članak 14.

Zaštita zaposlenika

U slučaju kada tijekom radnog vijeka
zaposlenika dođe do smanjenja njegove radne sposobnosti zbog:

– starosti – 5 godina pred starosnu
mirovinu ili

– profesionalnog oboljenja ili

– povrede na radu.

Srednjoškolska ustanova je dužna
zaposleniku osigurati povoljniju normu i to bez smanjenja njegove plaće koju je
ostvario u vremenu prije nastupa spomenutih okolnosti.

OSTALA MATERIJALNA PRAVA

Članak 15.

Regres

(1) Zaposleniku pripada pravo na regres za
korištenje godiš­njeg odmora.

(2) O visini regresa Vlada Republike
Hrvatske i sindikati javnih službi pregovarat će svake godine u posutpku
donošenja Prijedloga Državnog proračuna.

(3) Ukoliko se strane dogovore o visini
regresa, isplata će se izvršiti u cijelosti jednokratno, najkasnije mjesec dana
prije početka korištenja godišnjeg odmora.

Članak 16.

Božićnica

(1) Zaposlenicima u javnim službama
pripada pravo na isplatu godišnje nagrade za božićne blagdane u jednakom iznosu
(božićnica).

(2) O visini božićnice Vlada Republike
Hrvatske i sindikati javnih službi pregovarat će svake godine u postupku
donošenja Prijedloga Državnog proračuna.

Članak 17.

(1) Djetetu zaposlenika mlađem od 15
godina pripada pravo na dar u prigodi dana Svetog Nikole.

(2) O visini dara za djecu Vlada Republike
Hrvatske i sindikati javnih službi pregovarat će svake godine u postupku dono­šenja
Prijedloga Državnog proračuna.

(3) Stvarni iznos dara za djecu utvrdit će
se najkasnije do 1. studenog.

(4) Sredstva iz stavka 1. ovoga članka
isplaćuje se zaposleniku – roditelju koji ostvaruje pravo na osobni odbitak za
uzdržavanje člana obitelji prema Zakonu o porezu na dohodak ili zaposleniku –
roditelju koji ne podliježe oporezivanju prema propisima o porezu na dohodak, a
dijete je preko njega zdravstveno osigurano.

Članak 18.

Dnevnica i naknada troškova putovanja

(1) Kada je zaposlenik upućen na službeno
putovanje u zemlji pripada mu puna naknada prijevoznih troškova, dnevnica i
naknada punog iznosa hotelskog računa za spavanje.

(2) Za vrijeme provedeno na službenom putu
u trajanju:

– od 8 do 12 sati isplaćuje se 50% iznosa
pune dnevnice,

– duže od 12 sati isplaćuje se puna
dnevnica.

(3) Visina dnevnice isplaćuje se u visini
kako je to uređeno za državna tijela.

(4) Ako je zaposlenik upućen na službeno
putovanje s učenicima Srednjoškolske ustanove koje traje najmanje 8 sati
isplaćuje mu se iznos pune dnevnice.

Članak 19.

Naknada za trošak prijevoza

(1) Zaposlenik ima pravo na naknadu
troškova prijevoza na posao i s posla, mjesnim javnim prijevozom u visini
troškova godišnje karte**.**

(2) Zaposlenik ima pravo na naknadu
troškova prijevoza na posao i s posla međumjesnim javnim prijevozom u visini
stvarnih izdataka prema cijeni mjesečne pojedinačne karte, ukoliko mu je mjesto
stanovanja udaljeno do 100 km od mjesta rada.

(3) U slučaju udaljenosti mjesta
stanovanja od mjesta rada većoj od 100 km, naknada troškova prijevoza na posao
i s posla međumjesnim javnim prijevozom utvrđuje se posebnom odlukom
Ministarstva.

(4) Ako zaposlenik mora sa stanice međumjesnog
javnog prijevoza koristiti i mjesni prijevoz, stvarni izdaci utvrđuju se u
visini troškova mjesnog i međumjesnog javnog prijevoza.

(5) Ako nije organiziran mjesni javni
prijevoz koji omogućava zaposleniku redovit dolazak na posao i odlazak s posla,
zaposlenik ima pravo na naknadu troškova prijevoza koja se utvrđuje u visini
cijene karte javnog prijevoza najbližeg mjesta u kojem je taj prijevoz
organiziran.

(6) Ako postoji više mogućnosti prijevoza,
o povoljnosti odlučuje ravnatelj uzimajući u obzir vremenski najprihvatljiviji
prijevoz za zaposlenika, uvažavajući racionalnost troškova.

(7) Naknada troškova prijevoza isplaćuje
se unaprijed i to najkasnije posljednjeg dana u mjesecu za idući mjesec.

Članak 20.

Naknada za korištenje osobnog automobila

Ako je zaposleniku odobreno korištenje
osobnog automobila u službene svrhe, nadoknadit će mu se troškovi u visini 30%
cijene litre benzina (euro-super) po prijeđenom kilometru kao i troškovi
cestarine, mostarine, prijevoza trajektom, parkirališta i slično.

Članak 21.

Terenski dodatak

(1) Za vrijeme rada izvan mjesta rada
utvrđenog ugovorom o radu i izvan mjesta stalnog boravka zaposlenik ima pravo
na terenski dodatak utvrđen u visini koja mu pokriva povećane troškove života
zbog boravka na terenu.

(2) Visina terenskog dodatka ovisi o tome
jesu li zaposleniku osigurani smještaj, prehrana i drugi uvjeti boravka na
terenu.

(3) Puni iznos terenskog dodatka isplaćuje
se na način kako je to utvrđeno za državna tijela.

(4) Terenski dodatak isplaćuje se
unaprijed, najkasnije posljednji radni dan u mjesecu za idući mjesec.

(5) Dnevnica i terenski dodatak međusobno
se isključuju.

Članak 22.

Bolovanje i naknada u slučaju bolovanja

(1) Ako je zaposlenik odsutan s rada zbog
bolovanja do 42 dana pripada mu naknada plaće u visini 85% od njegove osnovne
plaće ostvarene u mjesecu neposredno prije nego je započeo bolovanje.

(2) Naknada u 100% iznosu osnovne plaće
pripada zaposleniku kada je na bolovanju zbog profesionalnih bolesti ili
povrede na radu.

Članak 23.

Osiguranje zaposlenika u srednjoškolskim
ustanovama

Poslodavac je dužan osigurati zaposlenike
od posljedica nesretnog slučaja za vrijeme obavljanja rada kao i u slobodnom
vremenu tijekom 24 sata.

Članak 24.

Jubilarna nagrada

(1) Zaposleniku se isplaćuje jubilarna
nagrada za rad pod uvjetima utvrđenim člankom 47. Temeljnog kolektivnog ugovora
za službenike i namještenike u javnim službama (»Narodne novine«, broj 3/02)
ukoliko navrši:

– 5 godina – u visini 1 osnovice iz stavka
2. ovoga članka

– 10 godina – u visini 1, 25 osnovice iz
stavka 2. ovoga članka

– 15 godina – u visini 1, 50 osnovice iz
stavka 2. ovoga članka

– 20 godina – u visini 1, 75 osnovice iz
stavka 2. ovoga članka

– 25 godina – u visini 2 osnovice iz
stavka 2. ovoga članka

– 30 godina – u
visini 2, 50 osnovice iz stavka 2. ovoga članka

– 35 godina – u
visini 3 osnovice iz stavka 2. ovoga članka

– 40 godina – u
visini 4 osnovice iz stavka 2. ovoga članka.

(2) Osnovica za
isplatu jubilarnih nagrada iznosi najmanje 1750,00 kn neto.

(3) O visini
osnovice za isplatu jubilarnih nagrada Vlada Republike Hrvatske i sindikati
javnih službi pregovarat će svake godine u postupku donošenja Prijedloga
Državnog proračuna.

(4) Osnovica za
jubilarnu nagradu u 2002. godini iznosi 1750,00 kn.

(5) Jubilarna nagrada isplaćuje se sljedećeg
mjeseca nakon što zaposlenik ostvari pravo na jubilarnu nagradu.

IV. RADNO
VRIJEME

Članak 25.

Radno vrijeme

(1) Puno radno vrijeme iznosi 40 sati
tjedno.

(2)
Tjedno radno vrijeme raspoređeno je na pet dana u tjednu, u pravilu od
ponedjeljka do petka.

(3)
U skladu s obvezama utvrđenim ugovorom o radu te godišnjim planom i programom
rada Srednjoškolske ustanove, nastavniku se izdaje pojedinačni akt (rješenje o
tjednomzaduženju) najkasnije do početka nastave.

(4)
Zbog posebne naravi organizacije rada učeničkih domova, tjedno radno vrijeme
može se preraspodijeliti i na drukčiji način, obvezno uvažavajući odrednicu o
petodnevnom radnom tjednu i tjednom odmoru.

Članak
26.

Stanka

(1) Odmor u toku rada (stanka) svakodnevno
traje 30 minuta.

(2)
Vrijeme odmora iz stavka 1. ovoga članka ubraja se u radno vrijeme i ne može se
odrediti u prva tri sata nakon početka radnog vremena niti u zadnja dva sata
prije završetka radnog vremena, odnosno za nastavnika tijekom neposrednog
odgojno-obrazovnog rada.

(3)
Temeljem posebne naravi posla u srednjem školstvu odmor (stanka) je sastavni
dio rješenja o tjednom zaduženju zaposlenika u količini od 2 sata i 30 minuta
tjedno, s time da se ne umanjuje norma neposrednog odogojno-obrazovnog rada.

Članak 27.

Tjedni odmor

(1) Zaposlenik ima pravo na tjedni odmor u
trajanju od 48 sati neprekidno.

(2)
Dani tjednog odmora u pravilu su subota i nedjelja.

(3)
Zbog specifičnosti organiziranja djelatnosti u učeničkim domovima, ako je
prijeko potrebno da zaposlenik radi na dan tjednog odmora, mora mu se osigurati
korištenje tjednog odmora dan prije obavljanja rada ili dan nakon obavljanja
rada u vremenu tjednog odmora, uz ispunjenje uvjeta iz stavka 1. ovog članka.

Članak 28.

Rad u nepunom radnom vremenu

(1) Zaposlenici koji rade s nepunim radnim
vremenom ostvaruju ista prava kao i zaposlenici s punim radnim vremenom glede
dnevnog odmora, odmora između dva uzastopna radna dana, tjednog odmora i
trajanja godišnjeg odmora.

(2)
Zaposlenik koji radi s nepunim radnim vremenom ostvaruje pravo na plaću,
mirovinski staž, naknadu za vrijeme bolovanja i naknadu za godišnji odmor
razmjerno radnom vremenu na koje je zasnovao radni odnos.

(3)
Razdoblje rada s nepunim radnim vremenom jednako je razdoblju radu s punim
radnim vremenom glede prava na otkazni rok i otpremninu prigodom redovitog
otkaza.

(4)
Prilikom donošenja odluke o rasporedu godišnjeg odmora za zaposlenika koji radi
u dvije ili više srednjoškolskih ustanova, srednjoškolske ustanove moraju
uskladiti rješenja o korištenju godišnjeg odmora za zaposlenog na način da ga
zaposlenik koristi istovremeno u svakoj Srednjoškolskoj ustanovi

(5)
Naknadu za bolovanje radnika koji radi s nepunim radnim vremenom u dvije ili
više srednjoškolskih ustanova obraču­nava i isplaćuje svaka Srednjoškolska
ustanova.

Članak 29.

Prekovremeni rad

(1) Prekovremeni rad je rad duži od punog
radnog vremena a može iznositi najviše do 10 sati tjedno.

(2)
Ravnatelj je dužan zaposleniku izdati pisani nalog za prekovremeni rad kojim se
utvrđuje vrijeme trajanja prekovremenog rada te način isplate uvećanja plaće za
prekovremeni rad.

(3)
U prekovremeni rad održanog nastavnog sata sukladno tjednom zaduženju,
obračunava se i pripadajuća količina vremena stručno-metodičke pripreme.

(4)
Uvećanje plaće za prekovremeni rad isplaćuje se mjeseč­no uz isplatu plaće za
prethodni mjesec.

V. ODMORI I
DOPUSTI

Članak 30.

Godišnji odmor

(1) Godišnji odmor zaposlenika u pravilu
se podudara s odmorom učenika.

(2) Zaposlenik ima za svaku kalendarsku
godinu pravo na plaćeni godišnji odmor u trajanju od najmanje 18 radnih dana.

(3) Trajanje godišnjeg odmora utvrđuje se
tako da se na broj dana iz prethodnog stavka ovog članka dodaju dani godišnjeg
odmora prema utvrđenim kriterijima kako slijedi:

a)    prema organizaciji rada

   – rad u smjenama, dvokratni
rad, redovan rad

       subotom i nedjeljom

   – rad blagdanima i neradnim
danima određenim

       zakonom                                                1
dan

b)   prema složenosti poslova:

   – poslovi I. vrste                                        4 dana

   – poslovi II. vrste                                       3 dana

   – poslovi III. vrste                                     2 dana

   – poslovi IV. vrste                                     1 dan

c)    prema dužini radnog staža:

   – od 5 do 15 godina radnog staža              1 dan

   – od 15 do 25 godina                                2 dana

   – od 25 do 35 godina                                3 dana

   – preko 35 godina                                     4 dana

d)   prema posebnim socijalnim uvjetima

   – roditelju, posvojitelju ili staratelju za svako

       malodobno dijete                                    1 dan

   – roditelju, posvojitelju ili
staratelju djeteta s

       poteškoćama u razvoju                           3 dana

   – sudioniku Domovinskog rara                   1 dan

e)    prema doprinosu na radu:

   – ako je vrlo uspješan                                1 dan

f) invalidu:

   – s procjenom invalidnosti od 25 do 50 %  2 dana

   – s procjenom invalidnosti preko 50 %       4 dana

(4) Ukupno trajanje godišnjeg odmora ne
može iznositi više od 25 radnih dana.

(5) Za vrijeme korištenja godišnjeg odmora
zaposleniku se isplaćuje naknada plaće u visini kao da je radio u redovnom
radnom vremenu ili sukladno Zakonu o radu.

Članak 31.

Plaćeni dopust

(1) Zaposlenik ima pravo na plaćeni dopust
tijekom jedne kalendarske godine najviše do ukupno 10 radnih dana u sljedećim
slučajevima:

– sklapanje braka - 5 radnih dana,

– rođenje djeteta - 5 radnih dana,

– smrt supružnika, djeteta, roditelja,
posvojenika, posvojitelja, skrbnika, staratelja i unuka - 5 radnih dana,

– smrt brata, sestre, djeda, bake, te
roditelja supružnika - 2 radna dana,

– teške bolesti roditelja ili djeteta
izvan mjesta stanovanja – 2 radna dana,

– selidba u isto mjesto stanovanja -1
radni dan,

– selidba u drugo mjesto stanovanja - 2
radna dana,

– nastupanje u kulturnim i sportskim
priredbama -1 radni dan,

– sudjelovanje na sindikalnim susretima,
seminarima, obrazovanju za sindikalne aktivnosti i dr. – 2 radna dana,

– dobrovoljni davatelji krvi – 2 radna
dana za svako davanje krvi,

– elementarne nepogode - 5 radnih dana.

(2) Zaposlenik ima pravo na plaćeni dopust
za svaki smrtni slučaj naveden u stavku 1. ovog članka, neovisno o broju dana
koje je tijekom iste godine iskoristio po drugim osnovama.

Članak 32

Zaposlenik koji je upućen na stručno
usavršavanje ili osposobljavanje kao i stjecanje dopunskog
pedagoško-psihološkog obrazovanja odlukom poslodavca, ima pravo na plaćeni
dopust do 15 radnih dana godišnje za pripremanje i polaganje ispita.

Članak 33.

Neplaćeni dopust

(1) Zaposlenik ima pravo na neplaćeni
dopust u tijeku jedne godine za potrebe vlastitog školovanja i stručnog
usavršavanja i to:

– 5 dana za pripremanje i polaganje ispita
u srednjoj školi,

– 10 dana za polaganje ispita na višoj
školi ili fakultetu,

– 5 dana za prisustvovanje stručnim
seminarima i svjetovanjima,

– 2 dana za pripremanje i polaganje ispita
radi stjecanja posebnih znanja i vještina (informatičko školovanje, učenje
stranih jezika i sl.).

(2) Školovanje i stručno usavršavanje iz
stavka 1. ovoga članka treba biti u vezi s poslovima koje zaposlenik obavlja
ili njegovom profesijom ili djelatnošću poslodavca.

VI. PRESTANAK
UGOVORA O RADU

Članak 34.

*Zabrana
otkaza bez prethodne suglasnosti sindikalnog*
*povjerenika odnosno sindikalnog vijećnika*

(1) Bez prethodne suglasnosti sindikalnog
povjerenika odnosno sindikalnog vijećnika ne može se otkazati s ponudom
izmijenjenog ugovora:

– zaposleniku nakon 25 godina radnog staža
kod istog poslodavca i 50 godina života,

– trudnici, odnosno ženi koja doji dijete,

– majci djeteta do 7 godina,

– invalidnoj osobi,

– samohranom roditelju malodobnog djeteta,

– roditelju s troje ili više djece do 15
godina, odnosno djece na redovnom školovanju,

– roditelju djeteta s teškoćama u razvoju.

(2) Ako se sindikalni vijećnik odnosno
povjerenik u roku od 8 dana ne izjasni o davanju otkaza, smatra se da je
suglasan s odlukom o otkazu ugovora o radu.

(3) Zaposleniku s najmanje 50 godina
života i 25 godina radnog staža kod istog poslodavca, koji je utvrđen kao
organizacijski višak i ostvaruje prednost pri zapošljavanju, poslodavac je dužan
posredovati pri novom zapošljavanju u vremenskom trajanju od 12 mjeseci. Za to
vrijeme zaposleniku ne može prestati radni odnos bez osobnog pristanka.

Članak 35.

Otkazni rok i staž kod istog poslodavca

(1) Za vrijeme otkaznog roka zaposlenik
ima pravo uz naknadu plaće odsustvovati s rada 8 sati tjedno radi traženja
novog zaposlenja.

(2) U slučaju redovitog otkaza sindikalni
vijećnik, odnosno povjerenik, dužan je u roku od 15 dana, a u slučaju
izvanrednog otkaza u roku od 8 dana, dostaviti svoje očitovanje o namjeravanom
otkazivanju ravnatelju Srednjoškolske ustanove.

(3) Kao staž kod istog poslodavca računa
se ukupni radni staž proveden na poslovima u djelatnosti osnovnog i srednjeg
školstva, odnosno u ustanovama koje su obavljale redovito i izvanredno osnovnoškolsko
i srednjoškolsko obrazovanje kao i obrazovanje za učenike s poteškoćama u
razvoju, odnosno u službama i udrugama na poslovima u vezi s djelatnošću odgoja
i obrazovanja***.***

Članak 36.

Otkaz uvjetovan skrivljenim ponašanjem
zaposlenika

Srednjoškolska ustanova može redovito
otkazati zaposleniku ako utvrdi da je povrijedio obveze iz radnog odnosa, a
osobito zbog:

– neizvršavanja ili nesavjesnog,
nepravovremenog i nemarnog izvršavanja radnih obveza,

– neopravdanog nedolaska na posao ili
samovoljnog napuš­tanja posla, zbog čega se poremećuje rad ili organizacija
rada Srednjoškolske ustanove,

– nedozvoljenog korištenja sredstvima
srednjoškolskih ustanova,

– povrede propisa o sigurnosti i zaštiti
na radu i propisa o zaštiti od požara, zbog čega je nastupila ili mogla
nastupiti šteta,

– odavanje poslovne tajne određene
zakonom, drugim propisima ili pravilnikom o radu,

– zloporabe položaja ili prekoračenja
ovlasti,

– nanošenja znatnije štete,

– nepropisnog i nekorektnog odnosa prema
zaposlenicima ili njihovog šikaniranja,

– zlouporabe korištenja bolovanja.

Članak 37.

Otkazni rokovi i otpremnina

(1) Svakom zaposleniku kojem se otkazuje,
a razlog otkaza nije skrivljeno ponašanje zaposlenika, pripada otpremnina u
skladu sa Zakonom o radu.

(2) Otpremnina iz prethodnog stavka ovog
članka isplaćuje se najkasnije 30. dana po prestanku radnog odnosa.

(3) Kad otkazuje zaposlenik, otkazni rok
iznosi najviše mjesec dana ako se zaposlenik i poslodavac drukčije ne dogovore,
a kad otkazuje poslodavac, otkazni rokovi utvrđuju se sukladno Zakonu o radu.

VII. ZAŠTITA PROFESIONALNIH PRAVA
NASTAVNIKA

Članak 38.

Svaki nadzor, opći ili pojedinačni mora
biti u skladu s Ustavom Republike Hrvatske, Zakonom o radu, Zakonom o
prosvjetnoj inspekciji, Zakonom o srednjem školstvu i ovim Kolektivnim
ugovorom.

Članak 39.

(1) Sindikalni povjerenik ima pravo
sudjelovanja u radu tijela Srednjoškolske ustanove kada se razmatra nalaz
prosvjetnog odnosno stručno-pedagoškog nadzornika, ili njihovog izvješća, ako
se radi o radnopravnom i profesionalnom statusu zaposlenika.

(2) Nastavnik ima pravo žalbenog postupka.

Članak 40.

Povjernik sindikalne podružnice obvezan je
pružiti pravnu pomoć pri žalbenom postupku ukoliko se član Sindikata žali na
ocjenu nadzora.

Članak 41.

Izvješće o uvidu u rad pojedinog
nastavnika supotpisuje voditelj nadležnog stučnog aktiva.

Članak 42.

Sindikati
se obvezuje da neće zlorabiti funkciju zaštite profesije.

Članak 43.

Nastavnik ima pravo zahtijevati stručnu
ekspertizu na izvješće školskog nadzora, a troškove ekspertize snosi Sindikat.

VIII. ZDRAVLJE I SIGURNOST NA RADU

Članak 44.

Zaštita na radu

(1) Poslodavac je dužan primjenjivati
propise s područja zaštite na radu i osigurati nužne uvjete za zdravlje i
sigurnost na radu uključujući mjere za sprečavanje rizika u poučavanju i na
radu.

(2) Poslodavac je dužan poduzeti sve mjere
nužne za zaštitu života te sigurnost i zdravlje zaposlenika, osposobljavati i
organizirati provedbu osposobljavanja zaposlenika za rad na siguran način te
skrbiti za potrebnu organizaciju i sredstva.

(3) Poslodavac je dužan informirati
zaposlenike o zaštiti na radu pružanjem informacija, primjenjivati propise o
korištenju sredstava za rad i osobnih zaštitnih sredstava te provoditi
ispitivanja istih, provoditi zaštitu od požara te evakuaciju i spašavanje,
organizirati pružanje prve pomoći i medicinske pomoći te raditi na zaštiti
nepušača.

(4) U cilju prilagođavanja tehničkom
napretku poslodavac je obvezan planirati tehnološki i organizacijski razvoj
radnog procesa i nastave na način da opasne i štetne tehnologije uklone iz
radnog i nastavnog procesa zamjenjujući ih manje opasnim ili neopasnim.

(5) Pri uvođenju novih tehnologija
poslodavac je obvezan informirati zaposlenike i njihove sindikalne povjerenike
o tehnološkim karakteristikama i mogućim utjecajima i posljedicama tih
tehnologija na zdravlje, sigurnost, ekološku i radnu sredinu.

(6) Poslodavac je dužan osigurati dodatne
uvjete sigurnosti za rad invalida u skladu s posebnim propisima.

(7)
Sindikalni povjerenik ima pravo podnositi prijedloge o zaštiti na radu na koje
je ravnatelj dužan očitovati se u roku od 30 dana.

Članak 45.

Pisane upute o sigurnosti

(1) Poslodavac je dužan postaviti pisane
upute o uvjetima i načinu korištenja prostora, prostorija, sredstava za rad,
opasnih radnih tvari i opreme i osigurati da su ista u svakom trenutku
ispravna.

(2) Obavijesti o opasnostima i štetnostima
te mjerama koje je poduzeo i koje će poduzeti radi unapređenja prevencije,
profesionalnih rizika i njihovih štetnih posljedica ravnatelj je dužan najmanje
svaka 3 mjeseca davati sindikalnom povjereniku.

Članak 46.

Obveze sindikalnog povjerenika

(1) U odnosu na provođenje mjere zaštite
na radu sindikalni povjerenik ima pravo i obvezu osobito:

–
sudjelovati u planiranju i unapređivanju uvjeta rada, uvođenja novih tehnologija,
projekata, programa i radnih procesa te njihovoj provedbi,

–
biti informiran o svim promjenama od utjecaja na sigurnost i zdravlje
zaposlenika, primati primjedbe zaposlenika na primjenu propisa i provedbu mjera
zaštite na radu,

–
biti nazočan inspekcijskim pregledima i izvijestiti inspektora zaštite na radu
o svojim i zapažanjima zaposlenika, kao i pozivati inspektora kada ocijeni da
su ugroženi život i zdravlje zaposlenika a poslodavac to propušta ili odbija
učiniti,

–
obrazovati se za obavljanje ovih poslova, stalno proširivati i unapređivati
znanja, te prikupljati informacije odgovarajuće za rad na siguran način,

–
stavljati prigovor na inspekcijski nalaz i mišljenja,

–
svojim djelovanjem poticati ostale zaposlenike za rad na siguran način,
planirati i osposobljavati zaposlenike i (učenike) za zaštitu na radu, te
raditi na promicanju i unapređivanju sigurnosne, zdravstvene, ekološke i
estetske kulture u Srednjoškolskoj ustanovi.

–
slobodnog pristupa mjestima rada radi utvrđivanja uvjeta rada,

–
informirati zaposlenike i radničko vijeće o poduzetim mjerama zaštite na radu
najmanje svaka 3 mjeseca.

Članak
47.

Povjerenik za zaštitu na radu

(1) Zaposlenici Srednjoškolske ustanove s
više od 20 zaposlenika obavezno biraju povjerenika za zaštitu na radu kod poslodavca.

(2)
Izbor i imenovanje povjerenika kao i broj povjerenika, obavlja se u skladu s
odredbama Zakona o radu kojima su uređena pitanja zaposleničkog vijeća.

(3)
Bez obzira na broj zaposlenika, povjerenik mora biti izabran svugdje gdje to
zahtijevaju uvjeti rada (radionički prostor, kotlovnice, kuhinje u
srednjoškolskim ustanovama i učeničkim domovima i broj učenika).

(4)
Povjerenika za zaštitu na radu zaposlenici biraju na vrijeme na koje je
sklopljen Kolektivni ugovor, bez ograničavanja ponovnog izbora.

(5)
Poslodavac je dužan osigurati povjereniku zaštite na radu uvjete za nesmetano
obnašanje dužnosti, davati sve potrebne obavijesti i omogućiti uvid u sve
propise i isprave u svezi sa zaštitom na radu i ne smije ga tijekom obnašanja
dužnosti i deset mjeseci nakon isteka iste, bez pristanka zaposleničkog odnosno
sindikalnog vijećnika raporediti na drugo mjesto ili k drugom poslodavcu,
raskinuti s njim radni odnos ili ga na drugi način dovoditi u nepovoljniji
položaj niti protiv njega pokrenuti postupak za naknadu štete ukoliko je
povjerenik postupao sukladno svojim ovlastima.

(6) Ukoliko u Srednjoškolskoj ustanovi
nije izabran povjerenik zaštite na radu, sva prava i obveze utvrđene odredbama
ovog ugovora u odnosu na zaštitu zdravlja i sigurnosti na radu ima sindikalni
povjerenik.

(7)
Naknada za rad povjerenika za zaštitu na radu iznosi najmanje 2 radna sata
tjedno uz naknadu plaće tijekom svake kalendarske godine u tijeku trajanja
mandata.

Članak
48.

Obveze poslodavca

(1) Obveza je poslodavca da za sve zaposlenike
u sred­njo­školskim ustanovama osigura sistematski liječnički pregled svake tri
godine.

(2)
Za žene obvezan liječnički pregled podrazumijeva gine­ko­loški pregled,
Papa-test i pregled dojki, a za muškarce pregled prostate u skladu s
liječničkim standardima.

Članak
49

Zaštita na radu i dužnosti zaposlenika

(1) Dužnost je svakog zaposlenika brinuti
se o vlastitoj sigurnosti i zdravlju, kao i sigurnosti i zdravlju drugih
zaposlenika, te osoba na koje utječu njegovi postupci tijekom rada u skladu s osposobljenošću
i uputama koje mu je osigurao ravnatelj Srednjo­školske ustanove.

(2)
Zaposlenik, koji u slučaju ozbiljne, prijeteće i neizbježne opasnosti napusti
svoje radno mjesto ili opasno područje, ne smije biti stavljen u nepovoljniji
položaj zbog takvog svog postupka u odnosu na druge zaposlenike i može uživati
zaštitu od bilo kakvih neposrednih posljedica, osim ako je po posebnim
propisima ili pravilima struke bio dužan izložiti se opasnosti radi spašavanja
života i zdravlja ljudi i imovine.

Članak 50.

Invalidnost i naknada plaće

Naknada plaće koja zaposleniku pripada od
dana nastanka invalidnosti ili od dana utvrđene smanjene sposobnosti zbog
nastanka invalidnosti odnosno od dana završetka prekvalifikacije ili
dokvalifikacije do raspoređivanja na odgovarajuće radno mjesto, ne može biti
manja od iznosa osnovne plaće radnog mjesta na koje je do tada bio postavljen
odnosno raspoređen.

Članak 51.

Isplata plaće za skraćeno radno vrijeme

Ravnatelj, u suradnji s nadležnim tijelima
školske vlasti, dužan je zaposleniku koji radi skraćeno radno vrijeme zbog
smanjene radne sposobnosti nastale povredom na radu bez njegove krivnje ili
profesionalnog oboljenja, isplatiti plaću za skraćeno radno vrijeme i naknadu u
visini razlike između naknade koju ostvaruje po propisima
invalidsko-mirovinskog osiguranja i plaće radnog mjesta na koje je postavljen
odnosno raspoređen.

IX. PRAVA, OBVEZE I OVLASTI SINDIKATA I
SINDIKALNIH POVJERENIKA, SINDIKALNIH VIJEĆNIKA I PREDSTAVNIKA

Članak 52.

Obveze socijalnih partnera

(1) Strane potpisnice obvezuju se
primjenjivati ovaj ugovor u dobroj vjeri na načelima promicanja socijalnog
partnerstva i kolektivnog pregovaranja.

(2) Vlada Republike Hrvatske obvezuje se
zatražiti mišljenje Sindikata potpisnika ovog ugovora prije predlaganja zakona
i donošenja propisa koji su od utjecaja na prava i obveze iz rada i na osnovi
rada zaposlenih.

(3) U svrhu promicanja suodgovornog
socijalnog partnerstva na području zapošljavanja i raspoređivanja zaposlenika
te racionalnog i učinkovitog rješavanja viškova i manjkova zaposlenika u
srednjoškolskim ustanovama, za razdoblje važenja ovoga ugovora utemeljiti će se
zajednička prosudbena komisija.

(4) Zajedničku prosudbenu komisiju
sačinjavat će po dva predstavnika potpisnika ovog ugovora.

(5) Zajednička prosudbena komisija će:

– redovito pratiti stanje i evidentirati
broj i kretanje zaposlenika u srednjoškolskim ustanovama,

– predlagati dodatna mjerila za
iskazivanje viška zaposlenika, te mjere i aktivnosti glede njihova zbrinjavanja
u školskim ustanovama,

– sagledavati utjecaj odluka o
organizacijskom višku na položaj zaposlenika,

– donositi preporuku na području
zapošljavanja zaposlenika iskazanih kao organizacijski višak za ostvarivanje
prava na prednost pri novom zapošljavanju.

(6) Zajednička prosudbena komisija će
predmete koje nije u mogućnosti riješiti uputiti zajedničkoj komisiji za
tumačenje ovog ugovora.

(7) U cilju zaštite proračunskih sredstava
i ušteda prigodom otkazivanja ugovora o radu, odnosno trajanja otkaznog roka i
isplate otpremnine, poslodavac je dužan prije novog zapo­šljavanja izvijestiti
zajedničku prosudbenu komisiju glede zapošljavanja zaposlenika kojima će
započeti ili je u tijeku otkazni rok.

Članak 53.

Obavijest o izboru sindikalnog
predstavnika

Sindikat je dužan obavijestiti poslodavca
o izboru ili imenovanju sindikalnog povjerenika i drugih sindikalnih
predstavnika.

Članak 54.

Prava sindikalnih povjerenika i
predstavnika

(1) Poslodavac je obvezan sindikalnom
povjereniku, odnosno predstavniku omogućiti neophodan pristup radnim mjestima u
svrhu obnašanja njegove dužnosti, te radi omogućavanja uvida u podatke i
isprave u svezi s ostvarivanjem i zaštitom prava zaposlenika u vrijeme i na
način koji ne šteti djelotvornosti poslovanja.

(2) Poslodavac također treba sindikalnom
povjereniku, odnosno predstavniku osigurati informacije koje su bitne za
gospodarski položaj radnika kao što su prijedlozi odluka i pravilnika o radu
kojima se reguliraju prava i obveze iz radnog odnosa, prijedlozi poslovnih i
ravojnih odluka koje utječu na gospodarski i socijalni položaj zaposlenika.

(3) Poslodavac je dužan primiti na
razgovor sindikalnog povjerenika, odnosno predstavnika po mogućnosti odmah, ali
najkasnije u roku od 3 dana.

(4) Poslodavac je dužan u pisanom obliku
odgovoriti na svaki dopis sindikalnog povjerenika, odnosno predstavnika
najkasnije u roku od 5 dana.

(5) Sindikalni povjerenik odnosno
predstavnik ne smije biti spriječen ili ometan u obnašanju svoje dužnosti ako
djeluje u skladu sa zakonom i kolektivnim ugovorom.

(6) Sindikalni povjerenik, odnosno
predstavnik ima i druga prava određena ovim ugovorom, zakonom i kolektivnim
ugovorom.

(7) Prava iz prethodnih stavaka ovog
članka pripadaju jednako sindikalnom povjereniku kao i sindikalnim
predstavnicima uključujući i one koji nisu zaposleni kod tog poslodavca.

(8) Sindikalni predstavnik dužan se pred
poslodavcem predstaviti odgovarajućom punomoći ili iskaznicom.

(9) Ozljeda sindikalnog povjerenika
prilikom obavljanja sindikalne dužnosti, te službenog puta u svezi te dužnosti
smatra se ozljedom na radu kod poslodavca.

Članak 55.

Sindikalne aktivnosti i sastanci

(1) Poslodavac je dužan sindikalnom
povjereniku, odnosno sindikalnom predstavniku kao i članovima povjereništva
omogu­ćiti obavljanje sindikalnih aktivnosti u radno vrijeme na način i u
opsegu koji ovisi o veličini i organizaciji rada Srednjoškolske ustanove.

(2) Članovi sindikalnog povjereništva
imaju pravo održati sindikalne sastanke u radno vrijeme Srednjoškolske ustanove
vo­deći računa da se sastanci organiziraju u vrijeme i na način koji ne šteti
radu Srednjoškolske ustanove.

(3) Svi članovi Sindikata imaju pravo
jednom u šest mjeseci održati sindikalni skup u radno vrijeme Srednjoškolske
ustanove, o čemu trebaju obavjestiti ravnatelja, pazeći da se sastanak
organizira na vrijeme i na način koji najmanje narušavaju redovno poslovanje
Srednjoškolske ustanove.

(4) Sindikalni predstavnik, povjerenik
odnosno članovi sindikalnog povjereništva imaju pravo na plaćeni dopust za
sindikalne tečajeve, seminare, kongrese i konferencije u trajanju od ukupno 10
dana godišnje.

Članak
56.

Uvjeti za rad Sindikata

(1) Poslodavac je dužan bez naknade
osigurati za rad Sindikata najmanje sljedeće uvjete:

– prostoriju za rad sindikata u pravilu
odvojenu od mjesta rada i odgovarajući prostor
za održavanje sindikalnih sastanaka,

– pravo na korištenje telefona, telefaksa,
fotokopirnog stroja i drugih tehničkih sredstava i opreme u mjeri nužnoj za
ostvarivanje sindikalne aktivnosti,

– slobodu podjele tiska, sindikalnog
izvješćivanja i oglaša­vanja na oglasnim pločama Sindikata za redovne
sindikalne aktivnosti, a u vrijeme štrajka odnosno provođenja drugih sredstava
pritiska i na drugim mjestima po odluci Sindikata,

– postavljanje oglasne ploče o svom trošku
u zbornici Srednjoškolske ustanove ili na drugom mjestu dostupnom najve­ćem
broju radnika,

– obračun sindikalne članarine i drugih
obustava preko isplatnih lista prilikom obračuna plaća i doznačivanja članarine
na račun Sindikata, a temeljem pisane izjave člana Sindikata.

Članak 57.

Zaštita sindikalnog povjerenika

(1) Sindikalnog povjerenika za vrijeme
obnašanja sindikalne dužnosti te 10 mjeseci po isteku iste srednjoškolska
ustanova ne smije otpustiti, premjestiti na nepovoljnije mjesto rada,
premjestiti ga u sklopu iste ili druge srednjoškolske ustanove, niti na bilo koji
drugi način staviti u nepovoljniji položaj bez suglasnosti Sindikata.

(2) Najveći broj sindikalnih povjerenika
koji uživa zaštitu iz zakona i ovog ugovora određuje se:

– prema broju članova sindikata - u
slučaju kada je u ustanovi izabrano zaposleničko vijeće,

– prema ukupnom broju zaposlenih u
ustanovi - u slučaju kada zaposleničko vijeće nije izabrano.

(3) Suglasnost za otkaz i suglasnost iz
stavka 1. ovoga članka daje predsjednik Sindikata ili osoba koju on ovlasti.

Članak 58.

Zamjena zaposleničkog vijeća sindikalnim
povjerenikom

(1) Ako zaposleničko vijeće nije izabrano
sva njegova ovlaštenja i prava preuzima jedan (sindikalni vijećnik) ili više
sindikalnih povjerenika (sindikalno vijeće), o čemu odlučuje Sindikat u
srednjoškolskoj ustanovi.

(2)
Broj sindikalnih vijećnika s pravima iz prethodnog stavka je kako slijedi:

–
u Srednjoškolskoj ustanovi od 20 do 75 radnika - 1 vijećnik

–
u Srednjoškolskoj ustanovi od 76 i više radnika - 3 vijećnika

(3)
Broj zaposlenika kao kriterij za određivanje broja sindikalnih vijećnika iz
prethodnog stavka ovoga članka utvrđuje se u odnosu na sve zaposlenike s
ugovorom o radu u trenutku preuzimanja ovlaštenja.

(4)
Ukoliko tijekom trajanja mandata sindikalnog vijećnika odnosno sindikalnog
vijeća dođe do promjene broja radnika za više od 10% strane potpisnice ovoga
ugovora suglasne su provesti izmjene broja vijećnika utvrđenog stavkom 2. ovoga
članka., ali na početku sljedeće školske godine.

(5)
Svaki vijećnik iz stavka 2. ovoga članka ima pravo na 6 radnih sati tjedno uz naknadu
plaće tijekom svake kalendarske godine u trajanju mandata.

(6)
Nastavnicima – sindikalnim vijećnicima iz stavka 2. ovoga članka tjedna norma
neposrednog odgojno-obrazovnog rada umanjuje se za 3 sata neposrednog rada i 3
sata ostalih poslova.

(7)
Članovi zaposleničkog vijeća iz stavka 2. alineja 2. ovog članka mogu jedan
drugome ustupati radne sate iz prethodnog stavka.

(8) Sindikalnog povjerenika, odnosno
vijećnika koji ima ovlasti zaposleničkog vijeća može u dijelu tih ovlasti
zamijeniti sindikalni predstavnik koji nije zaposlen u Srednjoškolskoj ustanovi
pod uvjetom da je Sindikat obavijestio ravnatelja o toj osobi i da joj je
povjerenik povjerio u pisanom obliku određenu ovlast zaposleničkog vijeća.

(9)
Sindikalni predstavnik iz stavka 7. ovog članka ima pravo povrata na rad u
skladu s člankom 61. ovoga ugovora.

(10)
Sindikalni povjerenik većinskog sindikata u Srednjoškolskoj ustanovi koji nije
preuzeo ovlasti zaposleničkog vijeća ima pravo na dva sata rada tjedno uz
naknadu plaće.

Članak
59.

Prava i ovlasti zaposleničkih vijeća koje
preuzima Sindikat

Kad Sindikat zamjenjuje zaposleničko
vijeće, preuzima sva njegova prava i ovlasti u skladu sa Zakonom o radu kao i
prava iz članka 143. stavka 1., 2. i 3. Zakona o radu.

Članak 60.

Predstavnik zaposleničkog vijeća odnosno
Sindikata u školskom odboru

(1) Jedan predstavnik zaposlenika član je
školskog odbora ustanova iz članka 2. ovog ugovora.

(2)
Predstavnika zaposlenika u školski odbor imenuje i opoziva zaposleničko vijeće.

(3)
Ako u srednjoškolskoj ustanovi nije utemeljeno zapo­sleničko vijeće,
predstavnika imenuje i opoziva Sindikat, odnosno većinski sindikat u
srednjoškolskim ustanovama u kojima djeluje više sindikata.

(4)
Predstavnik zaposlenika sudjeluje ravnopravno u radu školskog odbora bez prava glasa.

Članak 61.

Povrat na rad

(1) Čelnik Sindikata i član izvršnog i
središnjeg tijela Sindikata koji je za dužnosnika u mandatu izabran iz radnog
odnosa kod poslodavca, a koji sindikalne poslove obavlja profesionalno, ima se
pravo nakon prestanka te dužnosti vratiti na rad na iste poslove, a ako tih
poslova više nema, onda na odgovarajuće poslove u okviru njegove stručne
spreme.

(2)
O namjeri povratka na rad dužnosnik iz stavka 1. ovog članka dužan je
obavijestiti ravnatelja u roku od 30 dana od prestanka dužnosti.

(3)
Osobi iz stavka 1. ovog članka na njegov zahtjev miruju prava iz radnog odnosa
najdulje do prestanka mandata.

Članak 62.

Zaposleničko vijeće i štrajk

Članovi zaposleničkih vijeća, članovi
Sindikata, odnosno sin­dikalni povjerenici mogu obavljati sve sindikalne
aktivnosti uključujući i organiziranje štrajka, ali ne u ime zaposleničkog
vijeća već isključivo u ime Sindikata.

Članak 63.

Promjena okolnosti

Ako zbog promjene okolnosti koje nisu
postojale niti bile poznate u trenutku zaključenja ugovora, jedna od strana ne
bi mogla neke od odredbi ugovora izvršavati, ili bi joj to bilo izuzetno
otežano, obvezuje se da neće jednostrano prekršiti ovaj ugovor nego će drugoj
strani predložiti izmjenu ugovora.

X. MIRNO
RJEŠAVANJE SPOROVA

Članak 64.

Mirenje

(1) Ako nastane kolektivni radni spor koji
bi mogao dovesti do štrajka, provest će se postupak mirenja.

(2) Mirenje provodi mirovno vijeće od tri
člana od kojih jednog imenuje Vlada Republike Hrvatske, jednog sindikat koji je
u sporu, a trećeg sporazumno obje strane.

(3) Ako se oko trećeg člana strane ne mogu
usuglasiti, zatra­žit će da ga imenuje predsjednik Gospodarsko-socijalnog
vijeća.

Članak 65.

Rokovi mirenja

(1) Ugovorne strane u sporu moraju u roku
od 24 sata dati prijedlog svog člana mirovnog vijeća i odmah se dogovoriti oko
izbora trećeg člana.

(2) Ako je više sindikata u kolektivnom
sporu, sindikat s najvećim brojem članova u djelatnosti imenuje člana mirovnog
vijeća i daje suglasnost na imenovanje trećeg člana.

(3) Ako se strane ne dogovore oko izbora
trećeg člana, zatražit će od predsjednika Gospodarsko-socijalnog vijeća da ga
imenuje u roku od 24 sata od primitka zahtjeva.

(4) Ako se ugovorne strane drugačije ne
dogovore, mirovno vijeće treba svoj prijedlog donijeti najkasnije u roku od tri
dana od dana imenovanja svih članova.

Članak 66.

Prihvat i učinci mirenja

(1) Ugovorne strane mogu prihvatiti ili
odbiti prijedlog mirovnog vijeća, o čemu se moraju izjasniti prvog idućeg
radnog dana nakon primitka prijedloga.

(2) Ako se neka strana ne izjasni o
prijedlogu mirovnog vijeća u roku iz prethodnog stavka ovoga članka, smatra se
da ga nije prihvatila.

(3) Prijedlog kojeg prihvate obje ugovorne
strane ima pravnu snagu i učinke kolektivnog ugovora.

(4) Troškove mirenja snose poslodavac i
sindikati ravnopravno.

XI. ŠTRAJK

Članak 67.

Suzdržavanje od štrajka i uvjeti za
dopuštenje štrajka

(1) Za vrijeme važenja ovoga ugovora
Sindikati neće štrajkati zbog pitanja koja su ovim ugovorom uređena.

(2) Zabrana štrajka iz stavka 1.ovoga
članka ne isključuje pravo na štrajk za sva druga neriješena pitanja te za
slučaj spora oko izmjene ili dopune ovog ugovora.

(3) Sindikat ima pravo organizirati štrajk
solidarnosti s drugim sindikatima uz najavu prema odredbama ovog ugovora.

Članak 68.

Donošenje odluke o štrajku

(1) Pri organiziranju i poduzimanju
štrajka Sindikat mora voditi računa o ostvarivanju Ustavom zajamčenih sloboda i
prava drugih.

(2) Štrajkom se ne smiju ugroziti prava na
život, zdravlje i osobnu sigurnost.

(3) Za način donošenja odluka o štrajku te
za druga pitanja štrajka koja nisu riješena ovim ugovorom, primjenit će se
pravila Sindikata.

Članak 69.

Zabrana ometanja štrajka

Poslodavac ne smije spriječavati ili
ometati štrajk koji je organiziran u skladu sa zakonom i ovim ugovorom.

Članak 70.

Najava štrajka

(1) Štrajk se mora najaviti Vladi
Republike Hrvatske i ravnatelju Srednjoškolske ustanove.

(2) U pismu kojim se štrajk najavljuje
sindikat mora naznačiti razloge štrajka, mjesto, dan i vrijeme štrajka te
podatke o štrajkaškom odboru i osobama koje rukovode štrajkom.

(3) Štrajk ne smije započeti prije
završenog postupka mirenja.

Članak 71

Rukovođenje štrajkom

(1) Štrajkom rukovodi štrajkaški odbor
Sindikata.

(2) U Srednjoškolskoj ustanovi koja je
uključena u štrajk mora se osnovati štrajkački odbor ili imenovati osoba koja
će obavljati funkciju štrajkačkog odbora.

(3) Članovima štrajkaškog odbora ne može
se odrediti da rade za vrijeme štrajka.

Članak 72.

Štrajkački odbor

(1) Štrajkaški odbor Sindikata rukovodi
cjelokupnim štrajkom, prati da li se štrajk odvija u redu i na zakonit način,
upozorova nadležna tijela na pokušaje sprečavanja i ometanja štrajka,
kontaktira s nadležnim tijelima te obavlja druge poslove.

(2) Štrajkaški odbor dužan je razmotriti
svaku inicijativu za mirno rješenje spora koju mu uputi poslodavac s kojim je u
sporu te na nju odgovoriti u onom obliku u kojem mu je upućena.

Članak 73.

Poslovi koji se ne smiju prekidati

(1)Ugovorne strane usuglasile su sljedeće
poslove koji se ne smiju prekidati za vrijeme štrajka:

– poslovi održavanja i kontrole centralnog
grijanja u školama i učeničkim domovima sa vlastitom kotlovnicom kada je
grijanje u funkciji,

– poslovi smještaja i prehrane učenika u
učeničkim domovima,

– poslovi prihvata i skrbi učenika u
ustanovama za djecu s poteškoćama u razvoju.

(2) Poslovi potrebni za opsluživanje
zaposlenika koji dobrovoljno žele raditi, a nisu određeni za obavljanje poslova
koji se ne smiju prekidati, ne mogu se proglasiti poslovima koji se ne smiju
prekidati.

(3) Broj zaposlenika iz stavka 2. ovog
članka je: jedan zaposlenik na poslovima održavanja centralnog grijanja u
jednoj smjeni, tri zaposlenika na poslovima prehrane i jedan zaposlenik u
kontroli smještaja po smjeni te dva zaposlenika po kontroli prihvata i skrbi u
ustanovama za djecu s poteškoćama u razvoju po smjeni.

Članak 74.

Prava sudionika štrajka

(1) Zbog sudjelovanja u štrajku
organiziranom sukladno ovom ugovoru, zaposlenici ne smiju biti stavljeni u
nepovoljniji položaj.

(2) Organiziranje štrajka ili sudjelovanje
u štrajku sukladno ovom ugovoru ne predstavlja povredu ugovora o radu.

XII. TUMAČENJE
UGOVORA

Članak 75.

Tumačenje ugovora

(1) Ugovorne strane osnivaju zajedničko
povjerenstvo za tumačenje ovoga ugovora u koji svaka imenuju po dva
predstavnika i njihove zamjenike.

(2) Povjerenstvo za tumačenje ovoga
ugovora:

– daje tumačenje odredaba ovoga ugovora,
osim odredbi preuzeti iz Temeljnog kolektivnog ugovora za službenike i
namještenike u javnim službama,

– prati izvršavanje ovoga ugovora i
izvještava obje strane o provedbi i kršenju ugovora.

(3) Strane potpisnice obvezuju se
imenovati članove povjerenstva iz stavka 1. ovog članka u roku od osam dana od
dana potpisivanja ovog ugovora.

(4) Način rada Povjerenstva utvrđuje se
Poslovnikom.

XIII. IZMJENE, OTKAZ, PRODUŽENJE I ANEKSI
UGOVORA

Članak 76.

Izmjene i dopune ugovora

(1) Svaka ugovorna strana može predložiti
izmjene i dopune ovoga ugovora.

(2) Strana kojoj je podnesen prijedlog za
izmjenu i dopunu ovoga ugovora mora se pisano očitovati u roku od 15 dana od
dana primitka prijedloga te mora pristupiti pregovorima o predloženoj izmjeni
ili dopuni u roku od 30 dana od dana primitka prijedloga.

(3) Ako strana kojoj je podnesen prijedlog
ne postupi u skladu s prethodnim stavkom ovog članka, smatrat će se da su
ispunjeni uvjeti uvjeti za postupak mirenja.

XIV. PRIJELAZNE I ZAVRŠNE ODREDBE

Članak 77.

(1) Dio prava i obveza utvrđenih ovim
ugovorom izvorno je uređen odredbama Temeljnog kolektivnog ugovora (dalje: TKU)
potpisanog 13. prosinca 2001. godine između Vlade Republike Hrvatske i
sindikata javnih službi, uključujući i Nezavisni sindikat zaposlenih u srednjim
školama.

(2) Sve izmjene i dopune TKU-a koje
ugovore strane potpisnice tog ugovora izravno se primjenjuju kao sastavni dio
ovog ugovora.

Članak 80.

Danom stupanja na snagu ovoga ugovora
prestaje važiti Kolektivni ugovor o selektivnom pristupu plaćama profesora,
odgajatelja, stručnih učitelja, suradnika u nastavi i stručnih suradnika u
srednjim školama i učeničkim domovima od 13. prosinca 2001.

VLADA
REPUBLIKE                                                 SINDIKATI
HRVATSKE                                                                Nezavisni sindikat zaposlanih
Ministar prosvjete i športa                                             u srednjim školama Hrvatske

**dr.
sc. Vladimir Strugar,** v.
r.      **Andrija Puljević,** v. r.
                                                                                     Hrvatski školski sindikat

                                                                                    »Preporod«
                                                                                    **Vinko
Filipović,** v. r.

Kolektivni ugovor, NN 80/2002-1325